APROBACIÓN DEFINITIVA DA ORDENANZA REGULADORA DA INTERVENCIÓN E CONTROL MUNICIPAL NO EXERCICIO DE ACTIVIDADES E REALIZACIÓN DE OBRAS MENORES.
ADMINISTRACIÓN LOCAL — Municipal — Catoira (Ordenanzas e Regulamentos, 21/01/2015)

Elevado a definitivo o acordo de aprobación inicial da Ordenanza Reguladora da Intervención e Control Municipal no Exercicio de Actividades e Realización de Obras Menores no Concello de Catoira, adoptado en sesión celebrada polo Pleno da Corporación o día 27 de outubro último, por non presentarse reclamacións nin suxerencias dentro do prazo establecido ao efecto, por medio do presente faise público o texto da devandita Ordenanza aos efectos oportunos, e de conformidade co disposto no artigo 70.2, en relación co 65.2, da lei 7/1985: I.- A Directiva 2006/123/CE do Parlamento Europeo e do Consello, de 12 de decembro, relativa ós servizos no mercado interior (DS), supuxo un importante fito no ámbito da intervención administrativa na prestación de servizos e realización de actividades mercantís e profesionais por parte dos particulares, tratando de acadar un mercado único no ámbito da Unión Europea, homoxenizando os criterios para o inicio das actividades por partes dos cidadáns dos Estados membros, e removendo os obstáculos administrativos innecesarios que impidan unha meirande dinamización dos sectores económicos. No ámbito estatal foron aprobadas as primeiras Leis de transposición da dita Directiva ó fío do prazo límite, o 28 de decembro de 2009, concretamente a Lei 17/2009 e a Lei 25/2009, cunha ampla modificación de diversas Leis de carácter estatal. Tamén no ámbito estatal foi aprobada a Lei 1/2010, de modificación da Lei de Comercio Interior Minorista. Cómpre, por outra banda, traer a colación a Lei de Economía Sostible 2/2011, de 4 de marzo, que engade os artigos 84. bis e ter da Lei 7/1985, de 2 de abril, reguladora das bases de réxime local, onde se establecen os criterios que delimitan a necesidade ou non de esixir a previa licenza municipal, así como a Lei 27/2013, de 27 de decembro, de racionalización e sostibilidade da Administración Local, que deu unha nova redacción ao engadido artigo 84. bis, ampliando os supostos necesitados de licenza, aludindo a razóns de orde, seguridade e saúde pública, así como de protección do medio ambiente que non poidan salvaguardarse mediante a presentación dunha declaración responsable ou dunha comunicación previa. No ámbito da Comunidade Autónoma de Galicia reviste importancia a Lei 1/2010, que introduciu modificacións que afectan a diversos trámites do Sector Público de Galicia, se ben ten escasa incidencia no eido da Administración local. Pola súa importancia destaca a Lei 13/2010, de Ordenación do Comercio Interior de Galicia, con importantes repercusións no ámbito da intervención administrativa, concretamente no seu artigo 28 e na potestade sancionadora por parte dos órganos titulares da Alcaldía cando se pretendan exercer actividades sen a presentación de comunicación previa e declaración responsable. II.- En liña co marco xurídico más salientable anteriormente relacionado, o Concello de Catoira concreta no seu ámbito territorial as actividades suxeitas ó procedemento de declaración responsable e comunicación previa, se ben na práctica administrativa estábase xa respectando a non esixencia de licenzas de acordo coas ditas disposicións legais. A ordenanza incorpora as novidades introducidas polo Real Decreto-Lei 19/2012, do 25 de maio, de medidas urxentes de liberalización do comercio e de determinados servizos, sustituido pola Lei 12/2012, de 26 de decembro, que establece un mínimo común denominador para o conxunto do Estado, se ben referido ao ámbito das actividades comerciais, que non abrangue a totalidade das actividades de prestación de servizos obxecto da Directiva 2006/123/CE non suxeitas a actos de control previo. O artigo 4º da DS define “servizo” como “cualquier actividad económica por cuenta propia, prestada normalmente a cambio de una remuneración, contemplada en el artículo 50 del Tratado”. O artigo 50 do Tratado Constitutivo da Comunidade Europea, sinala que os servizos comprenderán en particular: actividades de carácter industrial, mercantil, artesanais e propias das profesións liberais. Polo “efecto directo” da Directiva e a prevalencia do Dereito Comunitario, resulta claro que o exercicio de profesións liberais non pode suxeitarse a un réxime de autorización previa polo que tamén se incorpora a esta Ordenanza. Con respecto ás academias de ensino, acóllese o parámetro diferenciador entre itinerarios adaptados e practicables, relativos no caso destes últimos a unha capacidade máxima de 50 persoas sinalado no vixente Decreto 35/2000, do 28 de xaneiro, de supresión de barreiras arquitectónicas e accesibilidade, en atención á maior intensidade do uso, perigosidade e esixencias de seguridade que debe ter o local cando supere o dito umbral. Recóllense, tamén, outras actividades de prestación de servizos como oficinas, servizos profesionais e establecementos públicos, tales como centros de culto relixioso, sedes de partidos políticos e entidades sen ánimo de lucro, tomando sempre como superficie útil máxima a de 300 m/2 sinalados na Lei 12/2012 de acordo coa xustificación de proporcionalidade e adecuación recollida no mesmo. No marco do exercicio da potestade regulamentaria, recoñecida polo artigo 4 da Lei 7/1985, do 2 de abril, reguladora das bases de réxime local, e consonte ao principio de “seguridade xurídica” que trata de aportar certezas as relacións dos particulares coa Administración, detállanse as actividades suxeitas ó deber de “comunicación previa”. III.- A recente entrada en vigor da Lei 9/2013, de 19 de decembro de 2013, do emprendemento e da competitividade de Galicia, ten, sen dúbida, unha importante incidencia no actual réxime de intervención municipal nas actividades, os servizos e, en menor medida, no urbanismo local, por canto establece un réxime xurídico único para o control das actividades de competencia municipal, eliminando con carácter xeral a licenza de actividade (instalación) e de apertura (funcionamento), como tamén as licenzas de obras e instalacións destinadas ao exercicio desas actividades. Neste sentido, as obras menores de acondicionamento de locais comerciais e das actividades de prestación de servizos recollidos nesta Ordenanza, quedarán suxeitas únicamente ao deber de comunicación previa, consonte ao previsto, tamén, no artigo 3.3 da citada Lei 12/2012. IV.- Esta Ordenanza opta por xeneralizar o modelo de “comunicación previa” en liña cos últimos posicionamentos doutrinais que consideran que é máis acorde coa lexislación vixente a esixencia de achega de documentación adicional, nomeadamente certificados e documentación técnica, dentro da ampla formulación do concepto que contén o artigo 71. bis da Lei 30/1992, de 26 de novembro, introducido pola Lei 25/2009, de 22 de decembro. Pola contra, a “declaración responsable” refírese unicamente nesta Ordenanza a supostos típicos identificados tradicionalmente como “declaracion xurada”, onde o interesado afirma o cumprimento da correspondente normativa, pero sen que o artigo 3.9 da Lei 17/2009, de 23 de decembro, esixa achega de documentación complementaria ningunha. V.- O feito de que esta Ordenanza en liña coas disposicións legais de aplicación esclareza o procedemento de simplificación para o inicio das actividades de prestación de servizos non implica o abandono pola Administración das súas potestades e obrigas de control e inspección que se realizarán en todo caso mediante un control posterior polos Servizos Técnicos Municipais, de acordo co procedemento previsto nesta Ordenanza. Tal e como sinala a exposición de motivos da Lei 12/2012, o control administrativo pasará a realizarse a posteriori aplicándose o réxime sancionador vixente en materia de comercio interior, ordenación do solo e urbanismo, protección da saúde, do medio ambiente e do patrimonio histórico artístico, de tal forma que este mecanismo non supoña un menoscabo das garantías na prestación do servizo cara aos consumidores nin do cumprimento da normativa esixible. A presente Ordenanza ten por obxecto a regulación do procedemento de intervención e control do Concello de Catoira nas obras e actividades que pola súa entidade ou incidencia no medio ambiente, únicamente se someterán o deber de comunicación previa ou declaración responsable. Asemade, regula o outorgamento de licenzas de obras “menores” polo procedemento de comunicación previa, naqueles supostos de actuacións sen incidencia urbanística e que non resulten afectadas pola intervención doutras Administracións Públicas con competencias sectoriais.1. Comunicación previa é o documento mediante o cal os interesados poñen en coñecemento da Administración Pública competente os seus datos identificativos e demais requisitos esixibles para o exercicio dun dereito ou o inicio dunha actividade, de acordo co establecido no artigo 70.1 da Lei 30/1992, do 26 de novembro, de réxime xurídico das administracións públicas e do procedemento administrativo común. Esta Ordenanza determina nos artigos seguintes a documentación que debe achegarse xunto coa dita comunicación previa.2. Declaración responsable é o documento subscrito polo interesado no que manifesta baixo a súa responsabilidade, que cumpre cos requisitos establecidos na normativa vixente para poder acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante o período de tempo inherente ao dito recoñecemento ou exercicio.3. As comunicacións previas e declaracións responsables producirán os efectos que se determinen nesta Ordenanza, e permitirán con carácter xeral e agás nos supostos determinados na mesma, o recoñecemento ou exercicio dun dereito ou ben o inicio dunha actividade dende o día da súa presentación, sen prexuízo das facultades de comprobación, control e inspección que se recollen na presente norma.4. A inexactitude, falsidade ou omisión de carácter esencial en calquera dato, manifestación ou documento que se achegue ou incorpore a unha declaración responsable ou comunicación previa, ou a non presentación ante o Concello de Catoira de calquera delas, determinará a imposibilidade de continuar co exercicio do dereito ou actividade afectada dende o momento en que se teña constancia de tales feitos, sen prexuízo das responsabilidades penais, civís ou administrativas ás que houbera lugar, e da imposición das correspondentes sancións polo incumprimento do deber de presentación da correspondente comunicación previa ou declaración responsable. Asemade, a resolución do Concello de Catoira que declare tales circunstancias, poderá determinar a obriga do interesado de restituír a situación xurídica ao momento previo ao recoñecemento ou ao exercicio do dereito, ou ao inicio da actividade correspondente, así como a imposibilidade de instar un novo procedemento co mesmo obxecto durante un período de tempo determinado, todo isto consonte ao procedemento sancionador que se determina nesta Ordenanza. As persoas responsables das actividades e establecementos están obrigadas a desenvolvelas e mantelas nas debidas condicións de seguridade, salubridade, accesibilidade e cualidade ambiental, reducindo a posible afección dos espazos públicos e empregando as mellores técnicas disponibles. Artigo 4º.- A apertura dos establecementos públicos e a organización de espectáculos públicos e actividades recreativas están sometidas ao réxime de comunicación previa considerada na presente Ordenanza, salvo nos casos que por razóns de interese xeral fora necesario a obtención de licenza municipal, conforme ao establecido na mesma.1. Con carácter previo ao inicio da actividade ou da apertura do establecimento e, no seu caso, para o inicio da obra ou instalación que se destine específicamente a unha actividade, os/as interesados/as presentarán ante o Concello de Catoira, con unha antelación mínima de quince días hábiles, comunicación previa na que poñerán en coñecemento da administración municipal os seus datos identificativos e adxuntarán a seguinte documentación acreditativa dos requisitos esixibles para o exercicio da actividade ou para o inicio da obra e instalación: a) Memoria explicativa da actividade que se pretende realizar, coa manifestación expresa do cumprimento de todos os requisitos técnicos e administrativos. b) Localización do establecemento público, espectáculo público ou actividade obxecto da tramitación do expediente de comunicación previa, adxuntando plano de situación e emprazamento. c) Xustificante de pago dos tributos municipais que procedan. d) Declaración de que se cumpre con todos os requisitos para o exercicio da actividade e de que os locais e instalacións reúnen as condicións de seguridade, salubridade e demáis previstas no planeamento urbanístico. e) Proxecto e documentación técnica, de ser o caso, que resulte esixible segundo a natureza da actividade ou instalación. f) A autorización ou declaración ambiental que proceda, de ser esixible. g) As autorizacións e informes sectoriais que sexan preceptivos, de ser o caso, xunto coa manifestación expresa de que se conta con todos os necesarios para o inicio da obra, instalación ou actividade.2. Se para o desenvolvemento da actividade fora precisa a realización dunha obra, a documentación anterior se presentará coa comunicación previa contemplada na normativa urbanística ou coa solicitude de licenza de obra, se procedera. Ao ter finalizado a obra, presentarase comunicación previa para o inicio da actividade conforme ao disposto no apartado 1 do presente artigo.3. Sométese, tamén, a réxime de comunicación previa o cambio de titularidade das actividades e instalacións suxeitas ao deber de comunicación previa. Para os efectos da súa transmisión será necesaria a presentación ao Concello dunha comunicación suscrita polo anterior titular da actividade ou empresario, e a súa aceptación polo adquirente ou novo empresario.4. O cambio de titularidade das actividades e instalacións suxeitas a licenza ou autorización segundo a presente Ordenanza será, igualmente, obxecto únicamente de comunicación previa, sen prexuízo de que no marco da inspección ambiental se efectúe a correspondente comprobación polos Servizos Técnicos Municipais, na que se constate o efectivo cumprimento das medidas correctoras ambientais e de illamento acústico.5. En todo caso, o cambio de titularidade só será posible se non transcorresen máis de seis (6) meses desde o cese efectivo da actividade.1. Toda actividade cuxa posta en funcionamento se efectúe mediante o acto de comunicación previa ou declaración responsable, será obxecto de control posterior, documental e físico, por parte do Servizo de Urbanismo e Medio Ambiente do Concello de Catoira. Este control consistirá en verificar o cumprimento da normativa reguladora da actividade, declarándose a dita circunstancia en resolución emitida polo órgano municipal competente. O procedemento de comprobación incoarase automáticamente con motivo da presentación da comunicación previa.2. Nos supostos en que os servizos municipais deban requirir ao prestador de servizos algunha documentación da recollida nesta Ordenanza municipal, aquela deberá ser achegada no prazo máximo de quince días hábiles, contados a partir do día seguinte á recepción da notificación, que poderá ser prorrogado por causas debidamente motivadas. No caso de non achegar a documentación requirida no prazo sinalado, declararase mediante resolución municipal o cese da actividade.3. Efectuado o control documental e físico por parte dos servizos municipais, o procedemento de posta en funcionamento de actividades mediante comunicación previa finalizará mediante resolución que declare algunha das seguintes circunstancias: a) A actividade cuxa posta en funcionamento foi realizada mediante comunicación previa cumpre coa normativa reguladora da mesma. b) A actividade cuxa posta en funcionamento foi efectuada mediante comunicación previa incumpre coa normativa reguladora da mesma. c) A inexactitude, falsidade ou omisión, de carácter esencial, en calquera dato, manifestación ou documento que fora achegado xunto coa comunicación previa, ou de ser o caso, a declaración responsable, ou a falta de achega da documentación requirida polos servizos municipais. A resolución que declare algunha das circunstancias sinaladas nos apartados 1. b) e c) do presente artigo, determinará o cese da actividade e a imposibilidade de continuar co exercicio da mesma e a obriga do interesado de restituír a situación xurídica ó momento previo ó inicio da actividade correspondente. Todo elo, sen prexuízo da imposición das correspondentes sancións e das medidas de restauración do ordenamento xurídico infrinxido. Con carácter previo á proposta de resolución, outorgarase audiencia ós interesados, co fin de que no prazo de dez días poidan presentar cantas alegacións, documentos e probas estimen pertinentes á súa defensa e dereito.4. O prazo máximo de resolución do procedemento de comprobación é de seis de meses dende a data da súa incoación, transcorrido o cal sen ditarse resolución acordarase a súa caducidade, sen prezuíxo da posibilidade de incoar un novo procedemento mediante resolución municipal en calquera momento, ó referirse o control de actividades a un uso continuado.5. Do resultado do procedemento de comprobación daráselle traslado á Dirección Xeral competente en materia de comercio, para os efectos previstos nos artigos 8.3 e 28.5 da Lei 13/2010, de 17 de decembro, de comercio interior de Galicia. Poderá esixirse licenza, autorización ou outro medio de control preventivo respecto daquelas actividades económicas: a) Cando estea xustificado por razóns de orde público, seguridade pública, saúde pública o protección do medio ambiente no lugar concreto onde se realiza a actividade, e estas razóns non poidan salvaguardarse mediante a presentación dunha comunicación previa ou declaración responsable. b) Cando pola escasez de recursos naturais, a utilización de dominio público, a existencia de inequívocos impedimentos técnicos ou en función da existencia de servizos públicos sometidos a tarifas reguladas, o número de operadores económicos do mercado sexa limitado. En todo caso, e en atención á concorrencia das anteriores razóns de interese xeral así como das derivadas da necesaria protección dos dereitos das personas consumidoras e usuarias e da axeitada conservación do patrimonio histórico artístico, precisarase a obtención de licenza municipal para: a) A apertura de establecimentos e a celebración de espectáculos públicos ou actividades recreativas que se desenvolvan en establecimentos públicos cun aforo superior a 500 persoas, ou que presenten unha especial situación de risco, de conformidade co disposto na normativa técnica en vigor. b) A instalación de terrazas ao aire libre ou na vía pública, anexas ao establecimento. c) A celebración de espectáculos e actividades extraordinarias e, en todo caso, os que requiran a instalación de escenarios e estructuras móviles. d) A celebración dos espectáculos públicos e actividades recreativas ou deportivas que se desenvolvan en máis dun termo municipal da comunidade autónoma, conforme ao procedimento que regulamentariamente se estableza no seu momento pola administración autonómica. e) A celebración dos espectáculos e festexos taurinos. f) A apertura de establecimentos e a celebración de espectáculos públicos ou actividades recreativas cuxa normativa específica esixa a concesión de autorización.1. Con anterioridade á apertura do establecimento público ou ao inicio do espectáculo público ou actividade recreativa, quen ostente a súa titularidade ou as persoas encargadas da súa organización, deberán presentar unha solicitude de licenza ante o Concello que deberá ter o seguinte contido: a) Datos identificativos do/a titular ou de quen organice a actividade e, no seu caso, da persoa que actúe na súa representación, indicando o seu nome e dirección. b) Localización do establecemento público, espectáculo público ou actividade para o/a cal se solicita a licenza.2. Xunto coa solicitude da licenza, quen exerza a titularidade ou as persoas encargadas da organización deberán presentar a seguinte documentación: a) Proxecto o estudo técnico, entendido como o conxunto de documentos que definen as actuacións que se van desenvolver, co contido e detalle que lle permita á administración coñecer o obxecto delas e determinar o seu axuste á normativa urbanística e sectorial aplicable. De ser necesaria a presentación de proxecto, incluirá o contido mínimo previsto pola normativa sobre prevención e seguridade en materia de incendios, deberá estar asinado polo/a técnico/a competente e deberá conter os datos e requisitos da normativa específica sobre edificación, prevención e control ambiental que sexan de aplicación aos proxectos construtivos e de actividades. b) Plan de emerxencia, plan de autoprotección, memoria de mobilidade ou estudo de avaliación da mobilidade xerada, estudo de impacto acústico e dispositivo de asistencia sanitaria, cando procedan, redactados de conformidade coa normativa vixente, e sempre que os seus contidos non se incorporasen ao proxecto técnico a que fai referencia a alínea anterior. c) Declaración da persoa titular ou organizadora, se é o caso, onde faga constar o compromiso de contratación dos seguros previstos legalmente. d) Documentación requirida pola normativa sobre ruídos, salubridade, quentamento, contaminación acústica, residuos e vibracións e, en todo caso, a que determine a normativa sobre prevención e control ambiental segundo corresponda en función das características do establecemento e das actividades que se van desenvolver nel. e) Documento acreditativo da designación, por quen solicite a licenza, da persoa que debe asumir a responsabilidade técnica da execución do proxecto e que debe expedir a certificación que acredite a adecuación do establecemento á licenza outorgada, no cal debe constar o nome, o enderezo e a titulación e habilitación profesional da persoa designada. f) A solicitude de licenza urbanística, se é o caso, acompañada pola documentación requirida pola normativa urbanística. g) Xustificante de pago dos tributos municipais que procedan. h) Calquera outra documentación que lle sexa solicitada polo concello competente.3. O custo dos informes, certificacións e actas de verificación ou control de funcionamento e de revisións serán por conta dos/as solicitantes.4. Recibida a solicitude de licenza e a documentación anexa, o Concello emitirá os informes necesarios que determinen o cumprimento da normativa aplicable, remitindo, cando proceda, esta documentación ás administracións competentes para que emitan os informes referidos ao cumprimento das esixencias técnicas reguladas segundo a normativa vixente que lle sexa de aplicación, informes que serán vinculantes cando sexan negativos ou establezan condicións de obrigado cumprimento. Entenderase que os informes son favorables cando, transcorrido un mes desde a recepción do expediente por parte das administracións competentes, o Concello non reciba comunicación expresa.5. Recibido o informe ou transcorrido o prazo regulado no parágrafo anterior sen comunicación expresa, o Concello comunicará á persoa interesada no prazo máximo de quince días, contados desde a data de recepción ou de remate do prazo, a idoneidade ou os requisitos e as condicións técnicas que sexa preciso cumprir para a concesión da licenza.6. A tramitación de solicitude de licenza non poderá exceder dos tres meses, contados desde a presentación da solicitude e da documentación anexa no Concello, ata a resolución municipal, na cal se comunican os requisitos e condicionantes técnicos. Transcorridos tres meses sen que o Concello comunique a resolución ao interesado, entenderase que o proxecto presentado é correcto e válido para todos os efectos e poderá entender estimada por silencio administrativo a súa solicitude.7. En todo caso, os prazos establecidos para a tramitación e resolución do expediente de solicitude de licenza se interrumpirán sempre que medie causa imputable ao solicitante.1. Para os efectos da presente Ordenanza, entenderase por espectáculos públicos as representacións, exhibicións, actuacións, proxeccións, competicións ou audicións de concorrencia pública, de carácter artístico, cultural, deportivo ou análogo.2. Entenderase por actividades recreativas aquelas que ofrecen ao público, espectadores ou participantes, actividades, produtos ou servizos con fins de ocio, recreo ou entretemento.3. As verbenas e festas populares celebradas nun só municipio e sen instalacións ou escenarios móbiles, non precisarán de licenza municipal, sendo suficiente para a súa celebración a comunicación previa ao Concello cunha antelación mínima de 15 días hábiles.4. Tampouco precisarán de licenza municipal os eventos organizados directamente polo Concello de Catoira no propio termo municipal, sen prexuicio da adopción das medidas de seguridade esixibles polas normativas legais vixentes. Precisarase a obtención de licenza municipal para: a) A celebración de espectáculos públicos ou actividades recreativas que se desenvolvan en establecimentos públicos cun aforo superior a 500 persoas, ou que presenten unha especial situación de risco, de conformidade co disposto na normativa técnica en vigor. b) A celebración de espectáculos e actividades extraordinarias e, en todo caso, os que requiran a instalación de escenarios e estructuras móviles. c) A celebración dos espectáculos públicos e actividades recreativas ou deportivas que se desenvolvan en máis dun termo municipal da comunidade autónoma, conforme ao procedimento que regulamentariamente se estableza no seu momento pola administración autonómica. d) A celebración dos espectáculos e festexos taurinos. e) A celebración de espectáculos públicos ou actividades recreativas cuxa normativa específica esixa a concesión de autorización. Nos casos en que sexa necesaria a licenza municipal pola utilización de instalacións, escenarios ou estruturas móbiles, a esixencia de proxecto técnico a que se refire o artigo 8º.2. a) desta Ordenanza, quedará cumprimentada coa aportación da seguinte documentación: a) Seguro de responsabilidade civil. b) Información sobre o tipo de espectáculo, previsión aproximada de asistencia de público e horario da actuación. c) Boletín eléctrico da instalación asinado po técnico competente. d) Declaración de conformidade do fabricante CE, e copia da documentación da ITV conforme correspondente ao escenario móvil, ou documento análogo acreditativo do estado de idoneidade do mesmo asinado por técnico competente. O Plan de Autoprotección ao que fai referencia o artigo 8º.2. b) desta Ordenanza, só será esixible nos casos seguintes: a) En espazos pechados con capacidade igual ou superior a 2.000 persoas, ou cunha altura de evacuación igual ou superior a 28 metros. b) En instalacións pechadas desmontables ou de tempada con capacidade ou aforo igual ou superior a 2.500 persoas. c) En instalacións ao aire libre, en xeral, cunha capacidade igual ou superior a 20.000 persoas. Para a tramitación da licenza municipal para espectáculos públicos e actividades recreativas, cando sexa esixible segundo o previsto nesta Ordenanza, se estará ao disposto no artigo 8º da mesma.1. As licenzas deberán mostrar, como mínimo, os seguintes datos: a) O nome, razón social, número ou código de identificación fiscal de quen exerza a titularidade. b) A denominación do establecemento. c) O domicilio e localización. d) A data de outorgamento da licenza. e) O tipo de establecemento, actividade recreativa ou espectáculos públicos autorizados. f) O aforo máximo permitido. g) Calquera outro dato que se considere oportuno en función da normativa aplicable e/ou das condicións singulares por mor da tipoloxía da actividade ou do establecemento.2. A licenza outorgada polo Concello será suficiente para acreditar a actividade, condicións e características do establecemento público e deberá expoñerse nun lugar visible e de fácil acceso.1. As licenzas dos establecementos abertos ao público concédense por tempo indefinido, salvo que unha normativa ou as propias licenzas establezan expresamente o contrario, sen prexuízo dos efectos dos controis e das revisións periódicas a que sexan sometidas.2. As autorizacións de espectáculos públicos e actividades recreativas terán a mesma vixencia que as dos espectáculos e actividades autorizados. As licenzas extínguense polos seguintes motivos: a) Por ter finalizada a actividade, o espectáculo público ou a actividade recreativa. b) Por cumprimento do prazo a que está sometida a actividade ou o espectáculo público para o cal se solicitou a licenza, nos casos en que proceda. c) Por caducidade. d) Por revogación. e) Por renuncia de quen exerza a súa titularidade.1. As licenzas poden revogarse nos seguintes supostos: a) Por se teren modificado substancialmente ou teren desaparecido as circunstancias que determinaron o outorgamento, ou teren sobrevido outras novas que, no caso de teren existido, terían comportado a súa denegación. b) Por incumprimento por parte de quen exerza a titularidade das licenzas dos requisitos ou condicións en virtude dos cales lles foron outorgadas. c) Por sanción de conformidade co disposto nesta Ordenanza. d) Por falta de adaptacións aos novos requirimentos establecidos polas normas dentro dos prazos previstos con esta finalidade.2. A non realización da actividade para a cal foi concedida a licenza durante un período ininterrompido dun ano facultará a Administración para declarar a caducidade das licenzas. Este período poderá ser ampliado ata un máximo de dous anos, no caso de espectáculos ou actividades que para o seu normal desenvolvemento precisen de períodos de interrupción ou inactividade. Deberase fixar o prazo que se aplicará na resolución pola cal se outorgou a licenza.3. A revogación e a declaración de caducidade tramitaranse de oficio dando audiencia ás persoas interesadas, e deberán realizarse dentro do prazo de seis meses de terlles notificado a apertura do expediente. O procedemento poderá ser sobresido no caso de que se emende a irregularidade que motivou a apertura do expediente, agás que se aprecie reiteración ou reincidencia no incumprimento. Tanto a revogación coma a declaración de caducidade non xeran dereito a indemnización.1. Quedan suxeitos ao réxime de intervención municipal de comunicación previa previsto no presente artigo os actos de uso do chan e do subsolo non suxeitos a licenza, de escasa entidade técnica e sen trascendencia urbanística e, en todo caso, os que así se establecesen nas leis, e a realización das obras menores vencelladas ao acondicionamento dos locais comerciais.2. Sen prexuízo do anterior, con motivo da comprobación polos Servizos Técnicos Municipais do desenvolvemento da actividade e do cumprimento da normativa esixible, verificarase o axuste das obras ao ordenamento urbanístico vixente.3. A tramitación das obras suxeitas ao réxime de intervención municipal de comunicación previa requerirá que o promotor dos actos de uso do solo e do subsolo comunique ao Concello a intención de levalas a cabo cunha antelación mínima de quince días hábiles á data na que pretenda comezar a súa execución. A comunicación deberá ir acompañada de: a) Descripción suficiente das características das obras de que se trate, con aportación de memoria técnica valorada e plano de situación e emprazamento. b) Xustificante de pago dos tributos municipais. c) No seu caso, proxecto técnico esixible legalmente e declaración do/a técnico/a ou os/as técnicos/as facultativos/as que autoricen o proxecto de que este cumpre en todos os seus extremos coa ordenación urbanística de aplicación. d) Copia das restantes autorizacións, informes sectoriais e, no seu caso, concesións administrativas cando foran legalmente exixibles ao solicitante, ou acreditación de terse solicitado o seu otorgamento. e) Documento de evaluación de impacto ou incidencia ambiental, no caso de requirila o uso ao que vaian destinadas as obras. f) No caso de obras de peches suxeitos a alineacións, deberá achegarse plano de situación e croquis acotado de emprazamento, posicionando o peche. Con carácter xeral, transcurrido o prazo de quince días hábiles señalado, a presentación da comunicación previa cumprindo con todos os requisitos exixidos constitúe título habilitante para o inicio dos actos de uso do solo e do subsolo suxeitos a ela, sen prexuicio das posteriores facultades de comprobación, control e inspección por parte do concello. Dentro dos quince días hábiles seguintes á comunicación, o concello, sen prexuízo da comprobación do cumprimento dos requisitos, poderá declarar completa a documentación presentada ou requirir a emenda das deficiencias que presente a documentación, adoptando neste caso motivadamente as medidas provisionais que entenda oportunas para evitar toda alteración da realidade en contra da ordenación urbanística aplicable, comunicándoas á persoa interesada por calquera medio que permita acreditar a súa recepción. O concello deberá ditar a orde de execución que proceda para garantir a plena adecuación do acto ou actos á ordenación urbanística dentro dos quince días seguintes á adopción de calquera medida provisional. A orde que se dite producirá os efectos propios da licenza urbanística. A inexactitude, falsidade ou omisión, de carácter esencial, en calquera dato, manifestación ou documento que se achega ou incorpora á comunicación previa comporta, tras a audiencia da persoa interesada, a declaración de ineficacia da comunicación efectuada e impide o exercicio do dereito ou da actividade afectada dende o momento en que se coñece, sen prexuízo das sancións que proceda impoñer por tales feitos. A resolución administrativa que constata as circunstancias a que se refire o número anterior comportará o inicio das correspondentes actuacións e a esixencia de responsabilidades e poderá determinar a obriga do interesado de restituír a situación xurídica ao momento previo ao recoñecemento ou ao exercicio do dereito ou ao inicio da actividade correspondente, así como a imposibilidade de instar un novo procedemento durante un período de tempo determinado entre tres meses e un ano.5. Cando haxan de realizarse diversas actuacións relacionadas coa mesma edificación ou inmoble, presentarase unha única comunicación previa.6. A comunicación previa presentada para os actos de uso do chan suxeitos a ela implica a responsabilidade solidaria de quen promove as obras, de quen ostenta a propiedade dos terreos, ou os/as empresarios/as das obras, dos/as técnicos/as redactores/as do proxecto e directores/as das obras e da súa execución, respecto á conformidade das obras coa ordenación urbanística de aplicación e a súa adecuación ao proxecto presentado. Artigo 19º.- Polo contrario, conforme ao disposto no artigo 194.2 da citada da Lei 9/2002, do 30 de decembro, estarán suxeitos a previa licenza municipal de tramitación ordinaria, sen prexuicio das autorizaciós que sexan procedentes de acordo coa lexislación aplicable, os seguintes actos de uso do solo y do subsolo: a) Os actos de edificación e uso del solo e do subsolo que, conforme á normativa xeral de ordenación da edificación, precisen de proxecto de obras de edificación. b) As intervencións en edificios declarados bens de interés cultural ou catalogados polas súas singulares características ou valores culturais, históricos, artísticos, arquitectónicos ou paisaxísticos. c) As demolicións. d) Os muros de contención de terras. e) Os grandes movimentos de terras e as explanacións. f) As parcelacións, segregacións ou outros actos de división de fincas en calqueira clase de solo, cando non formen parte dun proxecto de reparcelación urbanística. g) A primeira ocupación dos edificios. h) A ubicación de casas prefabricadas e instalacións similares, xa sexan provisionais ou permanentes. i) A tala de masas arbóreas ou de vexetación arbustiva en terreos incorporados a procesos de transformación urbanística e, en todo caso, cando dita tala se derive da lexislación de protección do dominio público.1. Constitúen infraccións en materia de actividades as accións ou omisións tipificadas nesta Ordenanza, sen prexuízo das responsabilidades civís, penais ou doutra orde que poidan derivar delas, así como as previstas na normativa sectorial.2. As infraccións administrativas en materia de actividades clasifícanse en leves, graves e moi graves. Considéranse infraccións moi graves as seguintes: 1. Abrir un establecemento e levar a cabo actividades, ou realizar modificacións, sen efectuar a comunicación previa ou sen dispoñer das licenzas ou autorizacións oportunas, ou incumprir as súas condicións, se supón un risco grave para as persoas ou os bens.2. A reapertura de actividades afectadas por resolución firme en vía administrativa de clausura ou suspensión, mentres perdure a vixencia de tales medidas.3. Incumprir as medidas e condicións de seguridade e hixiene establecidas no ordenamento xurídico, así como aquelas específicas recollidas nas correspondentes comunicacións previas, licenzas ou autorizacións, ou derivadas de inspeccións, cando iso supoña un grave risco para a seguridade das persoas ou bens.4. O engano ou a falsidade nas comunicacións previas ou na obtención das correspondentes licenzas ou autorizacións mediante a achega de documentos ou datos.5. Modificar os establecementos públicos e instalacións obxecto de regulación nesta Ordenanza sen a correspondente licenza ou autorización, sempre que a referida modificación xere situacións de grave risco para as persoas ou os bens.6. O mal estado dos establecementos, instalacións e servizos que supoña un grave risco para a seguridade das persoas.7. Incumprir a prohibición de discriminación recollida nas leis.8. A aportación de certificados, actas, informes ou ditames cuxo contido non se axuste á realidade dos feitos.9. A aportación de certificacións, verificacións, inspeccións e controis propios de entidades de certificación que non posúan a correspondente autorización en vigor para iso. Considéranse infraccións graves as seguintes: 1. Abrir un establecemento e levar a cabo actividades, ou realizar modificacións, sen efectuar a comunicación previa ou sen dispoñer das licenzas ou autorizacións oportunas, ou incumprir as súas condicións, se non supón un risco grave para as persoas ou os bens.2. A inexactitude ou omisión de carácter esencial nos datos obxecto de comunicación previa, licenza ou autorización.3. Incumprir as medidas e condicións de seguridade e hixiene establecidas na normativa urbanística e de edificación, así como aquelas específicas recollidas na comunicación previa ou nas correspondentes licenzas ou autorizacións, ou derivadas de inspeccións, cando iso non supoña un grave risco para a seguridade das persoas ou bens, e sempre que non sexa constitutivo de infracción moi grave.4. O mal estado dos establecementos, instalacións e servizos que non supoña un grave risco para a seguridade do público e executantes.5. A comisión, no prazo dun ano, de máis de dúas infraccións cualificadas como leves por resolución firme en vía administrativa.6. Non colaborar no exercicio das funcións de inspección.7. O incumprimento das prescricións ditadas pola administración competente en cuestións de seguridade, hixiene e medio ambiente. Considéranse infraccións leves as seguintes: 1. A non comunicación á administración competente dos cambios de titularidade das actividades reguladas nesta Ordenanza.2. A inexactitude, falsidade ou omisión, en calquera dato ou documento que se xunta ou que consta na comunicación previa, cando non teña carácter esencial.3. Calquera outra acción que constitúa incumprimento das obrigas establecidas na presente Ordenanza ou vulneración das prohibicións recollidas nela, cando non proceda a súa cualificación como infracción moi grave ou grave.1. Considéranse responsables das infraccións reguladas na presente Ordenanza as persoas físicas ou xurídicas que incorran nas faltas tipificadas na mesma. Para estes efectos, os titulares dos establecementos públicos e instalacións, os organizadores de espectáculos públicos e actividades recreativas e, de ser o caso, e os técnicos redactores dos proxectos ou dos certificados técnicos serán sancionados como responsables polos feitos que constitúan infraccións administrativas reguladas nesta Ordenanza.2. No caso de existir unha pluralidade de responsables a título individual, se non fora posible determinar o grao de participación de cada un na realización da infracción, responderán de forma solidaria.1. As infraccións previstas nesta Ordenanza serán obxecto das sancións administrativas correspondentes, logo da instrución do oportuno procedemento tramitado consonte o establecido no capítulo II do título IX da Lei 30/1992, do 26 de novembro, e nas disposicións que o desenvolvan.2. Iniciado o procedemento sancionador, poderán adoptarse, de forma motivada, as medidas de carácter provisional que resulten necesarias para evitar que se produzan ou manteñan no tempo os prexuízos derivados da presunta infracción.1. Correspóndelle á Alcaldía-Presidencia do Concello de Catoira a competencia para incoar, instruír e resolver os expedientes sancionadores pola comisión das infraccións previstas nesta Ordenanza.1. As infraccións leves serán sancionadas con multa de ata 300,51 euros.2. As infraccións graves poderán ser sancionadas, alternativa ou acumulativamente, nos termos previstos salvo que resulten incompatibles, con: a) Multa de 300,52 a 30.050,61 euros. b) Suspensión ou prohibición da actividade por un período máximo dun ano. c) Clausura do local ou establecemento por un período máximo dun ano.3. As infraccións moi graves poderán ser sancionadas, alternativa ou acumulativamente, nos termos previstos salvo que resulten incompatibles, con: a) Multa de 30.050,62 ata 601.012,1 euros. b) Clausura do local ou establecemento por un período máximo de tres anos. c) Suspensión ou prohibición da actividade ata tres anos.4. A contía das sancións económicas previstas nos parágrafos anteriores quedará automáticamente actualizada cando así o dispoña normativamente a Xunta de Galicia.1. As sancións deberán gardar proporcionalidade coa gravidade dos feitos constitutivos da infracción e graduaranse atendendo aos seguintes criterios: a) A transcendencia social da infracción. b) A neglixencia ou intencionalidade de quen realice a infracción. c) A natureza e contía dos prexuízos ocasionados. d) A existencia de reiteración ou reincidencia. e) A situación de predominio de quen realiza a infracción no mercado. f) A conduta observada por quen realiza a infracción respecto do cumprimento das disposicións legais.2. Para os efectos desta Ordenanza, entenderase como reiteración a comisión de máis dunha infracción de distinta natureza no prazo dun ano desde a comisión da primeira cando así fose declarado por resolución que poña fin á vía administrativa. Entenderase por reincidencia a comisión de máis dunha infracción da mesma natureza no prazo dun ano desde a comisión da primeira cando así fose declarado por resolución que poña fin á vía administrativa.3. Para a aplicación dos criterios de graduación das sancións, respectando os límites establecidos no artigo anterior, o órgano competente para sancionar deberá ponderar que a comisión da infracción non resulte máis beneficiosa para quen realice a infracción que o cumprimento das normas infrinxidas.4. A imposición acumulativa de sancións nos termos previstos no artigo anterior acordarase, en todo caso, naqueles supostos que impliquen grave alteración da seguridade ou contraveñan as disposicións en materia de protección de menores.1. As infraccións tipificadas como leves nesta Ordenanza prescribirán no prazo de seis meses; as tipificadas como graves, no de dous anos, e as tipificadas como moi graves, no prazo de tres anos.2. O prazo de prescrición comezará a contarse desde o día da comisión do feito sancionable. Nas infraccións derivadas dunha actividade continuada, a data inicial do cómputo será a da finalización da actividade ou a do último acto en que a infracción se consome. Interromperá a prescrición a iniciación, con coñecemento da persoa interesada, do procedemento sancionador, e restablecerase o prazo de prescrición se o expediente sancionador está paralizado durante máis dun mes por causa non imputable ao presunto ou presunta responsable.3. Prescribirán ao ano as sancións impostas por infraccións leves da presente lei; aos dous anos, as impostas por infraccións graves, e aos tres anos, as impostas por infraccións moi graves. Interromperá a prescrición a iniciación, con coñecemento da persoa interesada, do procedemento de execución, e volverá transcorrer o prazo se aquel está paralizado durante máis dun mes por causa non imputable a quen realizou a infracción.4. O procedemento sancionador debe ser resolto, e notificada a súa resolución, no prazo máximo dun ano desde a súa apertura, salvo que se dea algunha das circunstancias establecidas pola lexislación de réxime xurídico das administracións públicas e do procedemento administrativo común que comporte a interrupción do cómputo. Unha vez vencido este prazo, prodúcese a caducidade das actuacións, de acordo co establecido pola dita lexislación. Facúltase á Alcaldía para a aprobación, modificación ou adaptación dos modelos normalizados de solicitude, tanto no relativo ás comunicacions previas, declaracións responsables, licenzas de actividade e apertura, así como licenzas de obras ou calquera outro que derive desta Ordenanza. Os ditos modelos serán obxecto de inserción na páxina web municipal. Os promotores dos expedientes que se atopasen en tramitación neste Concello á entrada en vigor da presente Ordenanza e se refiran a actuacións que entren no ámbito de aplicación da comunicación previa, poderán acollerse a este procedemento presentado a tal efecto a documentación prevista nesta Ordenanza e desistindo expresamente dos procedementos xa iniciados. A presente Ordenanza, que foi aprobada polo Pleno da Corporación en sesión celebrada o día 27 de outubro de 2014, entrará en vigor logo de que se publique integramente o seu texto no Boletín Oficial da Provincia e transcorra o prazo de quince días aos que se refiren os artigos 70.2 e 65.2 da Lei 7/1985, do 2 de abril, Reguladora das Bases de Réxime Local. Catoira, 22 de decembro de 2014.—O Alcalde-Presidente, Alberto García García.